Lublin

Lublin je poľské historické mesto a hlavné mesto Lubelského vojvodstva. Leží na rieke Bystrzyca. Prvá zmienka o Lubline pochádza z roku 1198. V roku 1317 mesto získalo mestské práva.Lublin  turegion.pl. Má okolo 356-tisíc obyvateľov.

 Dejiny 
Na mieste dnešného mesta stála osada už v 5. storočí. Prvá zmienka o Lubline pochádza z roku 1224. Názov pochádza od mena Lubla (Ľubomír). V 13. storočí získalo mestské práva. Počas poľskej expanzie do Haliče a Červenú Rus zvíťazil roku 1341 Kazimír III. Veľký v blízkosti Lublina nad Tatármi. O rok neskôr bolo mesto obohnané hradbami. Rozvíjal sa obchod s novopodrobenými oblasťami dnešnej Ukrajiny a s čiernomorskými prístavmi. V roku 1569 tu bola podpísaná Lublinská únia – personálny zväzok Poľského kráľovstva a Litvy.

V 17. storočí bol Lublin zničený kozáckymi a švédskymi nájazdmi (1656) ako aj morom, ktorý si tu vyžiadal v roku 1630 približne 5000 obetí. V tom isom čase bolo mesto jedným z centier poľskej reformácie. Jestvovala tu mimo iných aj komunita tzv. Poľských bratov.

Po III. delení Poľska sa mesto na čas ocitlo pod rakúskou správou (1792 – 1805), potom pripadlo ruskému impériu. Roku 1837 sa stalo centrom gubernie. Okolo roku 1850 tu žilo približne 21 000 ľudí, z ktorých bolo 56% židovského vyznania. V druhej polovici 19. storočia sa mesto začalo veľmi rozrastať, aj vďaka železnici Varšava – Kovel (1877). Nacisti počas druhej svetovej vojny blízko mesta vystavali koncentračný tábor Majdanek.

Pri ústupe z mesta nacisti zavraždili v mestskej pevnosti vyše 600 väzenkýň. Ženy postrieľali v krajčírskej dielni paľbou guľometu. Stovky ďalších povraždili na dvore pevnosti. Sovietske jednotky mesto obsadili 22. júla 1944. Pri tomto nečakanom postupe sa im podarilo obsadiť aj koncentračný tábor Majdanek, ktorý nacisti nestihli evakuovať. Tábor sa stal najlepšie zachovaným táborom, ktorý sa dostal do rúk Spojencov v celej jeho krutej podstate. Stalin nariadil po obsadením mesta zriadiť tzv. Lublinský výbor (oficiálne Výbor národného oslobodenia), pro-sovietsku poľskú exilovú  vládu, ktorá časom prevzala moc v Sovietmi oslobodenej krajine na úkor poľskej exilovej vlády v Londýne.Overy, R., 1998, Russia's War. A history of Soviet War Effort 1941 – 1945. Penguin Books, New York, s. 247

 Pamiatky 
Na hradnom kopci sa nachádza novogotický zámok postavený ako väzenie v rokoch 1824 – 1826 na mieste starého hradu. Z neho sa zachovala hradná veža z 13. storočia a kaplnka Svätej Trojice so vzácnymi freskami z 15. storočia.

 Vzdelanie 
V meste pôsobí Katolícka univerzita Jána Pavla II.

 Partnerské mestá 
 20px Alcalá de Henares, Španielsko, 2001
 20px Debrecen, Maďarsko, 1995
 20px Delmenhorst, Nemecko, 1992
 20px  Erie, Pensylvánia, USA, 1998
 20px Lancaster, Veľká Británia, 1994
 20px Ľvov, Ukrajina, 2004
 20px Luhansk, Ukrajina, 1996
 20px Luck, Ukrajina, 1996
 20px Münster, Nemecko, 1991 20px Nancy, Francúzsko, 1988
 20px Nykøbing Falster, Dánsko, 1992
 20px Panevėžys, Litva, 1999
 20px Pernik, Bulharsko, 2001
 20px Rišon le-Cion, Izrael, 1992
 20px Starobilsk, Ukrajina, 1996
 20px Tilburg, Holandsko, 1996
 20px Viseu, Portugalsko, 1998
 20px Windsor, Ontário, Kanada, 2000

 Referencie 

 Iné projekty 

 Externé projekty 
Oficiálne stránky mesta 


Kategória:Mestá v Lubelskom vojvodstve